# אליעזר פאפו

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

רבי אליעזר פאפו - (1785 - 1828). רב, מחבר "פלא יועץ". יליד סרייבו שבבוסניה.

כבר בגיל צעיר עסק פאפו בפרשנות ופלפול בתלמוד וחיבר כתבים על כך.

רבי אליעזר פאפו נודע בספרו "פלא יועץ", שהוא ספר מוסר. הספר בנוי מפרקים (רובם קצרים) שכל אחד מדבר על נושא שונה. הפרקים מסודרים לפי סדר האלף בית של נושאי הפרקים. פלא יועץ הוא אחד מספרי המוסר היהודיים המפורסמים והנפוצים ביותר.

## [עריכה] דמותו

על דמותו הסגפנית של רבי אליעזר פאפו כתב בנו:

  "והפליא לענות בצום נפשו, ומלקות בכל לילה ולילה שאומרים בהם תחנונים. שק ואפר וחרולים וטבילות... וטבילת שלגים..."

תלמידו, הרב יהודה בן שלמה חי אלקלעי, ממבשרי הציונות, סיפר שכאשר הקהילה לא רצתה לתרום סכום גדול של כסף כדי לפדות יהודי שהשלטונות רצו לתלותו, אמר להם:

  "אני מכריח אתכם שתמכרו את כל ספרי התורה ואת כלי הקודש ותתנו לי את כל הכסף הנמצא בית ה', כי התורה לא ניתנה אלא לישראל, ואם אין ישראל, אין תורה, ולכן אין דבר עומד בפני פיקוח נפש"

## [עריכה] אמרותיו מתוך פלא יועץ

### [עריכה] אהבת ה'

- "ועיקר אהבה שיאהב את עצמו, גופו ונשמתו, צריך שיהיה נמשכת מאהבת בוראו, כמו שאדם אוהב את כלי תשמישו ומקפיד עליהם שלא יטנפו ולא ישברו, כך יקפיד על גופו ונשמתו שלא יטנפו ולא ישברו, שהם כלי שרת לשרת בהם לפני האדון ה'"

### [עריכה] איש ואישה

- "ביותר צריך להזהר גבר שנפלה בחלקו אישה קשה. הוא עומד בנסיון גדול וצריך חוזק להתנהג עימה בשלום וברעות לכבוד השכינה"

- "ואשה אשר נפל בגורלה איש רע ובליעל, מכה ומקלל, דורס ובועל - תקבל עליה דין שמים ותסבול, כי טוב שכרה לעולם הבא".

- "לא ישא אלמנה, שאינה כורתת ברית אלא למי שעשאה כלי (כלומר מבתק בתוליה). וקרוב הדבר שתהא דעתה על בעלה הראשון, ומה גם אם הראשון נוח לה והשני קשה הימנו, שבוודאי לא תשכח אלוף נעוריה ואת השני תבוז לו בליבה... ולכן לא יקח כי אם בתולה, זולת אם הוא בא בימים או שאינו מוצא ליקח בתולה יקח מאשר תמצא ידו"

### [עריכה] מידות

- "אם יבזוהו אחרים, אל יקפיד כלל ואל יצא לריב, אלא יאמר:'זה לי האות שאני נתעב ונאלח לפני הבורא מחמת עוונותיי ושלח לבזות אותי על ידי האיש הלזה'"

### [עריכה] על הגלגולים

- "מעט (לעיתים נדירות) המצא תמצא נשמה חדשה שבאה פעם ראשונה (ולא כגלגול)"

- "ידוע מאמר המקובלים שגילו שייסורי איוב בהיותו תם וישר וירא אלקים וסר מרע נתחייב בהם על הגלגול שעבר, שהיה תרח אבי אברהם אבינו"

### [עריכה] חינוך ולימוד תורה

- "אם יודעים ומכירים את בניהם שהם קשים ואין יראת ה' נגד פניהם ואינם שומעים בקול אביהם ואמם, לא יצוו עליהם שום דבר שישרתום וישתדלו שלא לכעוס עליהם ושלא לגערם ולא ידברו אליהם אלא בלשון רכה"

- "כבר כתבו הפוסקים שמי שיכול לפלפל בחוכמה ולקנות ידיעה חדשה ומוציא הזמן בלימוד תהילים וזוהר וכדומה, לגביו נחשב ביטול תורה"

## [עריכה] קישורים חיצוניים

- הרצאות הנוגעות לפלא יועץ במאגר השיעורים להאזנה של אתר מורשת (דורש הרשמה קצרה)

מקור: http://he.wikipedia.org../../../%D7%90/%D7%9C/%D7%99/%D7%90%D7%9C%D7%99%D7%A2%D7%96%D7%A8_%D7%A4%D7%90%D7%A4%D7%95.html

קטגוריה: רבנים: אחרונים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש